|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 12.06.2024 | nr 26 | |
| **Tervise- ja tööministri 12. detsembri 2022. a määruse nr 86 „Tervisekassa meditsiiniseadmete loetelu ja meditsiiniseadme eest tasu maksmise kohustuse ülevõtmise kord” muutmine** |  |

Määrus kehtestatakse ravikindlustuse seaduse § 48 lõike 4 alusel.

**§ 1. Määruse muutmine**

Tervise- ja tööministri 12. detsembri 2022. a määruses nr 86 „Tervisekassa meditsiiniseadmete loetelu ja meditsiiniseadme eest tasu maksmise kohustuse ülevõtmise kord” tehakse järgmised muudatused:

**1)** paragrahvis 3 asendatakse arv „632“ arvuga „634“;

**2)** paragrahvi 38 punktides 5 ja 6 asendatakse sõna „keratokoonuse“ sõnadega „tõsise sarvkesta ektaasia ja sarvkesta armide“;

**3)** paragrahvi 38 täiendatakse punktidega 7 ja 8 järgmises sõnastuses:

„7) ägeda ravile mittealluva sarvkesta pinnadefekti ravi korral ühe skleraalse ravikontaktläätse eest ühe silma kohta 12 kuu jooksul;

8) ägeda ravile mittealluva sarvkesta pinnadefekti ravi korral kuni kahe skleraalse ravikontaktläätse eest kahe silma kohta 12 kuu jooksul.“;

**4)** paragrahvi 47 punktidest 1–3 jäetakse välja tekstiosa „ühe A7+ Touchscreen,”;

**5)** paragrahvi 48 punktist 1 jäetakse välja tekstiosa „33 A7+ Touchscreen,”;

**6)** paragrahvi 48 punktidest 2 ja 3 jäetakse välja tekstiosa „16 A7+ Touchscreen,“;

**7)** paragrahvi 48 punktis 3 asendatakse sõna „glükoosisesnsorite“ sõnaga „glükoosisensorite“;

**8)** määrust täiendatakse §-dega 633 ja 634 järgmises sõnastuses:

„**§ 633. Kõritorud larüngektoomia korral**

Tervisekassa võtab kõritorude eest tasu maksmise kohustuse üle kuni kahe kõritoru eest kalendriaastas ühe kindlustatud isiku kohta, kellel on teostatud larüngektoomia.

**§ 634. Kateetriadapterid**

Tervisekassa võtab kateetriadapterite eest tasu maksmise kohustuse üle neuroloogilise, onkoloogilise, uroloogilise või günekoloogilise patoloogiaga kindlustatud isikult, kellel esineb urineerimisfunktsiooni häire, kuni kuue nupuga adapteri või 13 kraaniga adapteri eest kalendripoolaastas.“;

**9)** paragrahvi 64 lõikes 4 asendatakse arv „632“ arvuga „634“;

**10)** määruse lisa kehtestatakse uues sõnastuses (lisatud).

**§ 2. Määruse jõustumine**

Määrus jõustub 1. juulil 2024. a.

(allkirjastatud digitaalselt)

Riina Sikkut

terviseminister

(allkirjastatud digitaalselt)

Maarjo Mändmaa

kantsler

Lisa. Tervisekassa meditsiiniseadmete loetelu